**ТЕХНИЧЕСКА СПЕЦИФИКАЦИЯ**

1. **ПРЕДМЕТ НА ДОГОВОРА**

1.1. Предмет на договора е сервизно обслужване на специализирани моторни превозни средства в сервизна/и база/и и на обекти на Изпълнителя, намиращи се на територията на град София за специализирани автомобили Iveco.

1.2. Предмет на договора е ценовата таблица, в която са посочени цени на сервизен час за ремонт на шаситата на специализирани автомобили, отстъпка в % от цените на оригинални резервни части и консумативи, и отстъпка в % от цените на алтернативни резервни части и консумативи.

1.3. Възложителят си запазва правото да променя броя на превозните средства при запазване на условията на договора.

1.4. На изпълнителя не са гарантирани продължителност на дейностите, както и количество на възлаганите доставки и услуги.

1.5. Изпълнителят приема и се задължава да обслужва, в съответствие с уговореното, всички изброени превозни средства, за които е сключил този договор.

1.6. Изпълнителят извършва дейностите, предмет на договора, съобразно посочените от него цени в Ценовата таблица и в съответствие с останалите изисквания по Договора.

1.7. При извършване на ремонти или обслужване, предмет на договора, Изпълнителя влага нови и неупотребявани резервни части и консумативи.

1.8. Изпълнителят осигурява минимум 12 месеца гаранция (вложени части и извършен ремонт) за всяко ремонтирано от него превозно средство, считано от датата на подписан приемо-предавателен протокол.

1.9. При необходимост от извършване на ремонт, Изпълнителят представя на Възложителя оферта за ремонт, с включени резервни части, консумативи и труд, в съответствие с Ценова таблица №1. Възложителят разглежда представената оферта в срок до 5 работни дни и след одобряването и възлага извършването на съответния ремонт. В случай на неодобряване на оферта, страните правят необходимите уточнения, след което Възложителят възлага извършването на ремонта.

2. **ТЕХНИЧЕСКА СПЕЦИФИКАЦИЯ И ИЗИСКВАНИЯ ЗА ТЕХНИЧЕСКО ОБСЛУЖВАНЕ**

2.1. Изпълнителят се задължава да предоставя бързи и качествени доставки и услуги, като извършва поддръжката и ремонта по икономически ефективен начин в рамките на договорените срокове за всяко отделно изискване за поддръжка. При предоставянето на тези услуги Изпълнителят се задължава да спазва всички законови разпоредби и установените норми за безопасност. Договорът обхваща поддръжката и ремонта на автомобилите в сервиза на Изпълнителя с негови труд, резервни части и материали. Експлоатацията на автомобилите е задължение на Възложителя. Представител на Възложителя са служители на отдел “Транспорт”.

2.2. Изпълнителят извършва техническо обслужване и сервизна дейност, включително доставка на резервни части/консумативи.

2.3. Изпълнителят разполага с необходимото оборудване за диагностика и ремонт на автомобилите, съгласно изискванията на производителите на марките.

2.4. Изпълнителят извършва техническо обслужване на автомобилите съгласно схемата за техническо обслужване, дадена от производителите.

2.5. Изпълнителят е длъжен да спазва предписанията на производителя/ите и в пълен обем да изпълнява необходимите дейности при извършване на обслужването.

2.6. Изпълнителят извършва преглед и рутинна проверка на всеки автомобил, предмет на договора, постъпил при него за техническо обслужване, поддръжка или ремонт.

2.7. Срокът за извършване на техническо обслужване или ремонт на даден автомобил започва да тече от датата и часа, в които автомобилът е предаден от Възложителя на Изпълнителя, и е подписан Приемо-предавателен протокол/сервизен протокол. Изпълнителят няма право да отлага приемането на автомобила и започването на ремонта му, както и да отсрочи приемането й и/или започването на ремонта за по-късна дата.

2.8. Автомобилите, предмет на договора се предават за ремонт на Изпълнителя, като се попълва Документ за възлагане/сервизен протокол и се описват проблемите, които показва техническата единица.

2.9. Изпълнителят съгласува с представител на Възложителя обема, приблизителната стойност и срокът на ремонта след дефектиране, но преди започването на ремонта.

2.10. След извършване на сервизните дейности, представител на Възложителя приема извършената услуга, подписвайки Приемо-предавателен протокол/сервизен протокол, като по този начин се съгласява с извършеното от Изпълнителя.

2.11. Когато е възможно, ремонти, които не са свързани с безопасността, могат да бъдат отложени с предварително съгласие на възложителя.

3. **ПОДДРЪЖКА И ОБЩИ ИЗИСКВАНИЯ КЪМ РЕМОНТА**

3.1. Изпълнителят предоставя всички дейности по поддръжката, ремонта и техническото обслужване на описаните в договора автомобили в собствена/наета или др. база, с необходимия персонал, резервни части и материали и консумативи.

3.2. Изпълнителят се грижи всички ремонтни дейности да се извършват от квалифицирани и компетентни механици/автомонтьори.

3.3. В случай, че по време на техническото обслужване или по време на сервизните дейности се установи, че се налага и друга дейност, освен възложената, Възложителят ще бъде уведомен за това, както и за срока, в който откритият проблем ще бъде отстранен и за стойността на тази дейност. Съответната работа ще бъде извършена само при получаване на потвърждение от Възложителя.

3.4. Изпълнителят ще допуска и подпомага представителите на застрахователните компании да извършват оглед на щети.

3.5. Когато е налице съмнение относно точния размер на щетите или се налага проверка от страна на застрахователната компания на Възложителя, или на лизингодател, Изпълнителят ще следва писмените инструкции на отдел „Транспорт”.

3.6. Ремонт на даден автомобил включва демонтаж на старата резервна част/консуматив и монтиране на новата резервна част или новия консуматив.

4. **ДОСТАВКА НА РЕЗЕРВНИ ЧАСТИ**

4.1. Изпълнителят осигурява само нови и неупотребявани резервни части и консумативи, които са одобрени от производителя на марката.

4.2. Изпълнителят осигурява необходимите резервни части и консумативи в рамките на договорения срок за ремонта. Те трябва да са осигурени от производител, който има внедрена система за качество или оригинални – от производителя на марката. При поискване от страна на Възложителя, Изпълнителят трябва да представи документ, доказващ произхода на резервните части.

4.3. Всички резервни части и консумативи, които се влагат при сервизните дейности, трябва да отговарят на всички изисквания на действащото в Република България законодателство и да имат ЕО сертификат за съответствие или еквивалент, и сертификат за произход.

5. **МАСЛА, СМАЗОЧНИ МАТЕРИАЛИ И КОНСУМАТИВИ**

5.1. Всички масла, смазочни материали и консумативи, необходими за обслужването на автомобилите, трябва да отговарят на изискванията, описани от производителя на марката за съответния модел.

5.2. Маслата и смазочните материали трябва да се съхраняват в запечатани контейнери, както са доставени от производителя, и да бъдат обозначени с названието и типа на маслото или смазочния материал.

5.3. Не могат да се използват масла или смазочни материали, които са замърсени с прах, песъчинки, вода или други примеси.

5.4. Изпълнителят трябва да подържа на склад необходимите масла, смазочни материали и консумативи за извършване на техническо обслужване на автомобилите.

6. **ПРЕДАВАНЕ И ПРИЕМАНЕ НА ИЗПЪЛНЕНИЕТО**

6.1. Приемането на извършените дейности предмет на договора се извършва от определени от страна на възложителя и Изпълнителя лица, и се удостоверява с двустранно подписан протокол.

6.2. Когато Изпълнителят е сключил договор/и за подизпълнение, работата на подизпълнителя/ите се приема от възложителя в присъствието на Изпълнителя и подизпълнителя.

6.3. В случай, че Изпълнителят използва подизпълнител при изпълнение на дейностите по този договор, първият е длъжен да спазва изискванията в Закона за обществени поръчки по отношение на подизпълнителя.